*Melléklet az 54/2024. sz. Képv. testületi határozathoz*

**ÁTFOGÓ ÉRTÉKELÉS KISKŐRÖS VÁROS ÖNKORMÁNYZATA**

**2023. ÉVI**

**GYERMEKJÓLÉTI ÉS GYERMEKVÉDELMI FELADATAINAK ELLÁTÁSÁRÓL**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, – a gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Korm. rendelet ( a továbbiakban: Gyer.) 10. számú mellékletében meghatározott tartalmi követelményeknek megfelelően - amelyet a Képviselő-testület megtárgyal. Az értékelést - települési önkormányzat esetén a Képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekvédelmi rendszer működtetése állami és önkormányzati feladat. A gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja az önkormányzat.

**1. A település demográfiai mutatói**

A település állandó lakosainak száma 2024. január 1-jén 13.713 fő

A népesség korcsoporti megoszlása a következő:

|  |  |  |  |
| --- | --- | --- | --- |
| **Korcsoport** | **Férfi** | **Nő** | **Együtt** |
| 0-3 éves | 241 | 237 | 478 |
| 4-7 éves | 263 | 250 | 513 |
| 8-14 éves | 477 | 453 | 930 |
| 15-18 éves | 284 | 248 | 532 |
| 19-62 éves | 3892 | 3819 | 7711 |
| 63-100 éves | 1348 | 2201 | 3549 |
| **Összesen:** | 6505 | 7208 | 13713 |
|  |  |  | |
|  | | |

A 0-18 év közötti korosztály létszáma 2453 fő. Ez a város állandó lakosainak 17,88 %-a.

A nők aránya az összlakosságon belül 52,56 %. 2023. évben 123 gyermek született, 33 gyermekkel több, mint az előző évben. 2023. évhez képest 118 fővel csökkent az állandó népesség száma.

***Kiskőrös állandó lakosságának alakulása 2017-2024 évek között***

***(adott év január 1-jei állapot)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Év** | **2017** | **2018** | **2019** | **2020** | **2021** | **2022** | **2023** | **2024** |
| **Állandó lakosság (fő)** | 14361 | 14239 | 14202 | 14106 | 14071 | 14962 | 13831 | 13713 |

***Kiskőrösön a 0-18 éves korcsoport alakulása 2017-2024 évek között***

***(adott év január 1-jei állapot)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Év**  **Korcsoport** | **2017** | **2018** | **2019** | **2020** | **2021** | **2022** | **2023** | **2024** |
| 0-3 éves | 535 | 516 | 536 | 502 | 532 | 522 | 480 | 478 |
| 4-7 éves | 522 | 522 | 525 | 557 | 548 | 536 | 544 | 513 |
| 8-14 éves | 902 | 917 | 921 | 922 | 907 | 930 | 920 | 930 |
| 15-18 éves | 536 | 508 | 515 | 512 | 512 | 511 | 520 | 532 |
| **Összesen:** | **2495** | **2463** | **2497** | **2493** | **2499** | **2499** | **2464** | **2453** |

***Kiskőrösi újszülöttek számának alakulása 2015-2022 évek között***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Év** | **2016** | **2017** | **2018** | **2019** | **2020** | **2021** | **2022** | **2023** |
| **Újszülöttek száma (fő)** | 134 | 110 | 132 | 116 | 156 | 120 | 90 | 123 |

**2. Az önkormányzat által nyújtott pénzbeli, természetbeni ellátások biztosítása**

A **rendszeres gyermekvédelmi kedvezményre** való jogosultság megállapításának célja a Gyvt. 19. § (1) bekezdése alapján annak igazolása, hogy a gyermek szociális helyzete alapján jogosult az ingyenes vagy kedvezményes intézményi gyermekétkeztetésnek és a szünidei gyermekétkeztetésnek, pénzbeli támogatásnak, valamint egyéb kedvezményeknek az igénybevételére. A gyermek rendszeres gyermekvédelmi kedvezményre való jogosultságát a települési önkormányzat jegyzője állapítja meg.

2023. december 31-én 106 gyermek részesült rendszeres gyermekvédelmi kedvezményben. Közülük 38 fő volt 6 éven aluli, 55 fő a 6-13 éves korosztályból, 12 fő 14-17 év közötti és 1 fő volt nagykorú. Összesen 50 család részesült a kedvezményben, ebből 25 szülő egyedülállóként vált jogosulttá az ellátásra.

A 106 rendszeres gyermekvédelmi kedvezményben részesülő gyermek közül 74 fő hátrányos helyzetűnek, 7 fő pedig halmozottan hátrányos helyzetűnek minősül. A hátrányos helyzetű gyermeknél a szülő alacsony iskolai végzettsége miatt került megállapításra a hátrányos helyzet.

A rendszeres gyermekvédelmi kedvezményben részesülők támogatására 1.496 E Ft-ot biztosított az állami költségvetés. Ezt a támogatást pénzbeli támogatásként nyújtja az önkormányzat. A rendszeres gyermekvédelmi kedvezményben részesülők közül 2023. évben átlagosan 25 fő alap összegű pénzbeli támogatásban, átlagosan 92 fő emelt összegű pénzbeli támogatásban részesült.

Az önkormányzat az időszakosan létfenntartási gondokkal küzdő gyermeket gondozó családok iskolás korú gyermekei részére a **rendkívüli települési támogatás** keretén belül a gyermek **iskolakezdéséhez** **támogatást** nyújtott, gyermekenként átlagosan 10.000,- forint összegben, 14 család 33 gyermeke részére.

**Egyéb, a Gyvt.-ben nem szabályozott pénzbeli és természetbeni ellátások**

A hátrányos helyzetű, szociálisan rászoruló felsőoktatási hallgatók és a felsőoktatási intézménybe jelentkezni kívánó fiatalok számára az önkormányzat a Bursa Hungarica Felsőoktatási Önkormányzati Ösztöndíjpályázaton keresztül nyújt rendszeres anyagi segítséget.

2023. évben 11 fő szociálisan rászoruló felsőoktatási hallgató tanulmányait támogatta Kiskőrös Város Önkormányzata (a továbbiakban: Önkormányzat). Erre a célra az Önkormányzat a 2023. évi költségvetésében 645.000,-Ft előirányzatot biztosított.

**A gyermekétkeztetés megoldásának módjai**

A városban a Kiskőrösi Óvodákban, a Kiskőrösi Bem József Általános Iskolában, Kiskunhalasi Szakképzési Centrum Kiskőrösi Wattay Technikum és Kollégiumában, Kiskőrösi Egységes Gyógypedagógiai Módszertani Intézmény Óvoda, Általános Iskola és Készségfejlesztő Iskolában (EGYMI), valamint a Kiskőrösi Petőfi Sándor Evangélikus Óvoda, Általános Iskola, Gimnázium és Technikumban az alábbiak szerint vették igénybe a gyerekek / tanulók az étkeztetési lehetőséget (menza, napközi).

|  |  |  |  |
| --- | --- | --- | --- |
| **Gyermekétkeztetés** | | | |
| tagintézmény neve | igénybevevők száma (havi átlagos adat) | ebből kedvezmény mértéke | |
| 50 % | 100 % |
| Kiskőrösi Óvodák | 349 | - | 334 |
| Kiskőrösi Evangélikus Középiskola Harangvirág Óvodája | 123 | - | 104 |
| Kiskőrösi Bem József Általános Iskola | 344 | 110 | 49 |
| Kiskőrösi Evangélikus Középiskola Petőfi S. Általános Iskolája | 408 | 111 | 9 |
| Kiskőrösi Evangélikus Középiskola | 47 | 17 | 0 |
| Kiskunhalasi Szakképző Centrum Kiskőrösi Wattay Technikum és Kollégium | 14 | 2 | 2 |
| Kiskőrösi EGYMI | 132 | 82 | 50 |
|  | | |  |

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 13/B. §**-**a alapján a jegyző 2023. évben is írásban tájékoztatta azon hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermek szülőjét vagy más törvényes képviselőjét, aki jogosult a szünidei gyermekétkeztetésre.

A fentiek alapján a jogosultak részére – 2023-ban  -

1. tavaszi szünetre 45 családnak, 74 gyermekére,
2. nyári szünetre 47 családnak, 84 gyermekére,
3. őszi és téli szünetre 39 családnak, 71 gyermekére tekintettel

került postázásra a tájékoztatás és az a formanyomtatvány, amelyen igényelni tudták a szünidei gyermekétkeztetést.

A szünidei gyermekétkeztetés keretében a szülő, törvényes képviselő kérelmére a nyári szünetben 6 hátrányos helyzetű és halmozottan hátrányos helyzetű gyermek részére biztosította az Önkormányzat az Eatrend Kft tálalókonyháján a déli, ingyenes, meleg főétkezést. Az évközi szünetek időtartamára nem éltek ezzel a lehetőséggel a szülők

**3. Az önkormányzat által biztosított személyes gondoskodást nyújtó ellátások**

Az Önkormányzat a Gyvt.-ben előírt személyes gondoskodást nyújtó ellátások közül

1. gyermekjóléti szolgáltatást
2. család-és gyermekjóléti szolgálat és

ab) család- és gyermekjóléti központ keretében,

1. gyermekek napközbeni ellátását bölcsőde keretében,

biztosított.

A Képviselő-testület a 125/2015. számú Képviselő-testületi határozata alapján a Sorsfordító Szolgáltató Központ látja le a család-és gyermekjóléti szolgálat feladatait Kiskőrös Város Önkormányzatával kötött ellátási szerződés szerint.

A család-és gyermekjóléti központ és a bölcsőde feladatait az Önkormányzat fenntartásában működő Egészségügyi, Gyermekjóléti és Szociális Intézmény biztosítja.

**Család- és Gyermekjóléti Szolgálat**

A Család-és Gyermekjóléti Szolgálatot (a továbbiakban: Szolgálat) a Sorsfordító Szolgáltató Központ fenntartásában lévő Sorsok Háza Szociális Intézmény működteti Kiskőrös Város Önkormányzatával - a Képviselő-testület 112/2015. és 125/2015. számú határozatai szerint - kötött ellátási szerződés alapján.

Kiskőrös lakosságszáma alapján a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésükfeltételeiről szóló 15/1998. (IV. 30.) NM rendelet szerint 3 és fél fő látja el a családgondozói feladatokat.

A Szolgálat a Kiskőrös, Rákóczi Ferenc utca 14. szám alatti épületben működik. Itt rendelkezésükre áll udvar, nyitott garázs, ügyfélváró, interjúszoba, egy kb. 40 fő befogadására alkalmas közösségi tér, iroda, vizesblokk – külön mozgáskorlátozottak részére is -, valamint teakonyha. A munkatársak rendelkezésére áll egy kerékpár és egy szolgálati autó melyet a városban távolabb lakó és a külterületen, tanyavilágban élő családok látogatására használnak. A munkatársak védelme érdekében a szolgálatnál található egy „pánikhívó” arra az esetre, ha veszélyben érzik magukat az ügyféllel végzett segítői munka során. A „hívó” megnyomását követően 3-5 perc alatt a helyszínre érkezik a biztonsági szolgálat. Munkatársaknak külső mentálhigiénés szakember biztosításával is segítik a mindennapi munka során felmerülő szakmai kérdések kezelését. Továbbá az ott dolgozók rendszeresen vesznek részt tréningeken, team szupervízión.

A Szolgálat munkája kiterjed Kiskőrös város közigazgatási területén élő minden családra és gyermekre. Az ellátottak köre a szociálisan hátrányos helyzetűek, nagycsaládosok, gyermeküket egyedül nevelő szülők, mentális problémával küzdő szülők és gyermekek, munkanélküliek, halmozott problémával küzdők, érdekérvényesítésben gyenge egyének, családok, a veszélyeztetett gyermekek, családok, devianciákkal élő szülők, gyermekek.

A családsegítés kapcsán kiemelt célcsoportok a felnőtt lakosság körében a tartós munkanélküliek, fiatal munkanélküliek, továbbá az adósság terhekkel és lakhatási problémákkal küzdők, valamint a diszfunkcionálisan működő családok. A gyermekjólét kapcsán kiemelt célcsoportok a lakosság körében a településen élő szociális, mentális vagy gyermeknevelési problémával küzdő, illetve krízishelyzete miatt segítséget igénylő, veszélyeztetett gyermekek, családok, várandós anyák.

A családsegítés és gyermekjóléti szolgáltatás gyermekjóléti feladatait tájékoztatás nyújtásával, szociális segítőmunkával, valamint más személy, illetve szervezet által nyújtott szolgáltatások, ellátások közvetítésével látja el a Szolgálat.

A feladatok megvalósulását felvilágosítások, információnyújtás, kérelmek, beadványok kitöltésének segítése, adományok közvetítése, intézményi támogató levelek megküldése mellett a komplex családgondozás, a családlátogatások, tanácsadás, a családkonzultációs lehetőségek, segítő beszélgetések, csoportok szervezése, vagy a kliens csoportba való eljuttatása szolgálja. A Szolgálat munkatársai egy eset összes körülményeinek feltárása után mérlegelik, hogy a kialakult veszélyeztetettség megszüntethető-e az önként igénybe vehető alapellátásokkal, vagy gyermekvédelmi gondoskodás körébe tartozó, illetve egyéb hatósági intézkedés kezdeményezését szükséges-e megtenni. Amennyiben szükséges ilyen irányú intézkedés, a Szolgálat megkeresi a Család- és Gyermekjóléti Központot. Az intézkedéseket, családlátogatásokat sok esetben a jelzőrendszeri tagokkal közösen végzik.

A szolgálat fő tevékenysége 2023-ban is az alapfeladatok ellátása volt, emellett pedig jelentős élelmiszer, ruha és bútor adományokat juttatott el a rászorulóknak. Az élelmiszer adományokat az Élelmiszer Banktól (a Tesco-tól, Közért -től, a budapesti raktárból, illetve a Sorsfordító Szolgáltató Központtól) érkezett élelmiszerek tették lehetővé. Az adományokat az érintetteknek otthonába vitték munkatársaik.

**A családgondozás működése**

2023. évben az ügyfél tevékenységek közül a legjelentősebb az alapellátásban és a védelembe vett családokkal történő foglalkozás volt. Ez lehetőség szerint személyesen, családlátogatás során valósult meg, mivel a megfelelő helyzetfelmérés és az ehhez szükséges intézkedés így valósulhatott meg legjobban.

A törvényi előírás szerint a családgondozónak az általa, alapellátás keretei között gondozott családdal havonta minimum három alkalommal találkozik A gyakorlatban ez meg is valósul ám a család nehézségei, problémái, anyagi, szociális helyzete sok esetben indokolja a havi 6-7 találkozást is mely történhet lakókörnyezetben vagy a Szolgálat épületében.

Egy család vagy személy alapellátásba való bekerülése többféleképpen történhet, de jellemzően önkéntes alapon. Kivételt képez az önkéntesség alól, ha a családban nevelkedő gyermek veszélyeztetettsége miatt gyámhatósági intézkedés történik, mely keretében a családot kötelezik a Szolgálattal való együttműködésre.

2023-ban a Szolgálat 24 családdal vette fel a kapcsolatot és kötött új együttműködési megállapodást, ennek értelmében gondozta őket rendszeres, komplex családgondozásban. 2023-ban összesen 48 család volt gondozásban. 23 esetben került megszüntetésre együttműködési megállapodás közös megegyezéssel – ezekben az esetekben a családgondozás sikeres volt, a gyermeket, családot veszélyeztető tényezők megszűntek, vagy a család más településre költözött, így illetékesség miatt az ügy az adott település Család- és Gyermekjóléti Szolgálatához lett közvetítve. 2023-ban egy esetben egyoldalú megállapodás-megszüntetés történt a szolgálat részéről az ügyfelek lakóhelyváltoztatás miatt. Gyámhivatali intézkedést követő családból való kiemelésre nem került sor 2023-ban.


**A jelzőrendszer működése**

A Szolgálat feladata működtetni Kiskőrös városban a veszélyeztetettséget észlelő- és jelző rendszert, melynek részletes feladatait a 15/1998. (IV. 30.) NM rendelet írja le.   
Az észlelő- és jelzőrendszer tagjainak (pl. védőnői szolgálat, háziorvos, házi gyermekorvos, köznevelési intézmények, rendőrség, párfogói felügyelői szolgálat, gyermekjogi képviselő, munkaügyi hatóság, stb.) a rendelet által előírtak szerint kötelessége jelzéssel élni a gyermek veszélyeztetettsége esetén a gyermekjóléti szolgáltatást nyújtó szolgáltatónál, továbbá hatósági eljárást kezdeményezni a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett veszélyeztető magatartása esetén. Kiskőrösön az észlelő- és jelzőrendszer tagjai aktívak, szoros az együttműködés a tagok és a Szolgálat között.

2023-ban a Szolgálathoz összesen 49 jelzés érkezett.

* 7 esetben az iskolai-óvodai szociális segítőtől Gyermekjóléti Központtól (tipikus probléma: óvodai, iskolai igazolatlan hiányzások, családon belüli problémák, kiskorú veszélyeztetése),
* 11 esetben a védőnői szolgálattól (tipikus probléma: kismama leterheltsége, kiskorú elhanyagolása( fejtetvesség, státuszvizsgálat hiánya), kiskorú gravida, védőoltás elmulasztása, terhesség elhanyagolása, gyermek TAJ kártyájának hiánya ),
* 27 esetben a köznevelési intézményektől (tipikus probléma: igazolatlan hiányzás, elhanyagolt kiskorú, agresszív, antiszociális viselkedés, gyakori lakóhely változtatás, iskolai bántalmazás),
* 1 esetben a rendőrségtől (tipikus probléma: szabálysértés), valamint
* 4 esetben egyéb szervektől (például Pedagógiai Szakszolgálattól, Gyámhivataltól) (tipikus probléma: nagymértékű igazolatlan iskolai hiányzás, szabálysértés)

Az alábbi diagrammon a 2022-2023. évben beérkezett jelzések száma található:



A Szolgálat és a jelzést küldő szervezet között a formális jelzéseken túl a problémák átbeszélése és megoldása kapcsán is jó együttműködés alakult ki. Tapasztalatuk, hogy az időben megtett jelzésekkel akár az egyszeri családlátogatással is hosszún távú eredményeket képesek elérni.

Ez nagyobb befolyással bír az adott családra vagy gyermekre, ugyanis előre látják, hogy a mulasztás következményekkel jár, hiszen a gyermekjóléti rendszer munkatársai személyesen keresik fel a családot, aminek írásos nyoma is marad. A jelzőrendszeri tagok és a Szolgálat munkája ezekben az esetekben prevenciós jelleggel bír, megelőzve a jelentősebb mértékű hiányzásokat és magatartási problémákat.

Szintén preventív jelleggel bír az élelmiszer- és ruhaosztás is, hiszen az anyagi nehézséggel küzdő családoknak ez havi szinten nagy segítséget jelent a gyermekek ellátásában. Egy-egy ilyen adományozás alkalmával a családok nyitottabban tudnak beszélni a problémáikról is, legyen az egy betegség vagy munkanélküliség akár, így célirányosabban tud a családgondozó a továbbiakban a családdal foglalkozni.

2023. évben február 28-án, április 18-án, május 16-án, szeptember 26-án és november 21-én történtek jelzőrendszeri megbeszélések.

### 2023. február 28. - jelzőrendszeri megbeszélés

A Család- és Gyermekjóléti Szolgálat vezető családsegítője, Ungváriné Szentgyörgyi Erika beszámolt a Szolgálat 2022-es évben végzett szakmai munkájáról. Ismertette a jelzések kapcsán felmerült problémákat és a megoldására tett intézkedéseket. Ezt követően ismertette a jelzőrendszeri tagok által visszaküldött értékeléseket, tapasztalatokat. Végül megköszönte a jelzőtagok 2022. évi lelkiismeretes munkáját, reményét fejezte ki a további sikeres együttműködésre.

### 2023. április 18. - jelzőrendszeri megbeszélés

Priger Judit járási jelzőrendszeri tanácsadó tartott tájékoztatót a jelzőrendszerek működéséről, melyet kötetlen eszmecsere zárt az aktuális problémákról, munkáról és feladatokról.

### 2023. május 16. - jelzőrendszeri megbeszélés

Radva Ildikó a Magyarországi Baptista Egyház Filadelfia Integrált Szociális Intézmény Humán Szolgáltató Központ Alapszolgáltatás Vezető bemutatta az általuk nyújtott szolgáltatásokat, többek között a házi segítségnyújtást, betegápolás és a fogyatékossággal élők nappali ellátását is.

### 2023. szeptember 26. - jelzőrendszeri megbeszélés

Csatlós Erzsébet a Kiskőrösi Óvodák intézményvezetője beszámolt a nyári óvoda tapasztalatairól. Ezt követően Berger Andrásné óvodai- és iskolai szociális segítő csoportkoordinátor elmondta, hogy a nyári táborok nagy sikerrel zajlottak le. Ezt követően Ungváriné Szentgyörgyi Erika vezető családsegítő megköszönte az Erdőtelki Óvoda vezetőségének, hogy a nyári napközis tábornak biztosított a helyet. Beszámolt arról is, hogy évről-évre nagy igény van arra, hogy a hátrányos helyzetű gyermekek és annak családtagjai részt vehessenek ezen a táborozáson. Lajkóné Kovács Regina védőnői szolgálat vezetője ismertette az új szervezeti felépítésüket.

### 2023. november 21. - jelzőrendszeri megbeszélés

Dr. Kitanics Márk igazságügyi pszichológus szakértő előadást, beszélgetést tartott a gyermekkorúakkal való bánásmódról. Kitért a gyermekkori pszichés zavarokra, depresszió tüneteire valamint a gyermekbántalmazások megnyilvánulási területeire, különös tekintettel felhívta a figyelmet a családon belüli erőszak rizikófaktoraira.

**A Család- és Gyermekjóléti Szolgálat 2023. évi további tevékenységei**

A Szolgálat rendszeresen gyűjt, illetve oszt szét adományokat a rászorulók között. A Sorsfordító Szolgáltató Központ a Magyar Élelmiszerbank Egyesülettel együttműködési megállapodás kötött és ennek keretében - a közös munka révén - napi rendszerességgel kerül kiosztásra sok esetben több mázsa pékáru (kenyérfélék, édes-, sós péksütemények) és zöldség, gyümölcs, melyeket a helyi Tesco áruház, a Közért+Zrt, illetve az élelmiszerbank biztosít. Az élelmiszerosztás a város minden, szükségben levő lakója számára nyitott. A rendszeres élelmiszeradományból számos egyszeri- és együttműködési megállapodással rendelkező ügyfél számára is adományoztak napi rendszerességgel.

2023. évben több mint 300 helyre, 780 alkalommal juttatott el a Szolgálat nagy mennyiségű élelmiszercsomagot, amelyet családlátogatás keretében adtak át a rászoruló családoknak. Megnövekedett az igény a ruhaadományokra is, így a rászoruló családoknak személyre szabott, az évszaknak megfelelő ruházatot vittek az otthonaikba. Emellett sok esetben bútorokat, háztartási eszközöket, gyermekgondozáshoz szükséges berendezési tárgyakat vittek a rászorulóknak. Jelentősen megnövekedett az ügyintézéssel kapcsolatos teendőik is, amelyet nagy számban vettek igénybe az ügyfeleik. Különös kihívást jelent a Szolgálat számára a nem magyar állampolgárokkal kapcsolatos ügyintézések, mivel a családok több éve itt élnek Magyarországon, de a hivatalos irataik rendezetlenek, így a gyermekek sok esetben akadályoztatva vannak a megfelelő ellátások igénybevételében.

Egyre több jelzés érkezik beteg, egyedülálló emberekről is, akiknek az ellátásuk nem megoldott. Ezeket a beteg, sok esetben idős embereket otthonukban felkeresték, időnként élelmiszercsomagot, egyéb adományokat (pl.takaró, ruha) vittek számukra, emellett segítették őket ügyintézésükben, hogy a számukra szükséges, elérhető szolgáltatásokat igénybe tudják venni.

A Szolgálat célja, hogy ne csupán hivatali jelleggel találkozzanak az ügyfeleikkel, hanem teremtsenek olyan alkalmakat is, amelyeken lehetőség nyílik a közvetlenebb kapcsolatépítésre, a segítő kapcsolathoz szükséges bizalmi légkör felépítésére. Erre tapasztalatuk szerint azok a gyermekfoglalkozások a legalkalmasabbak, ahol a szülők is megjelennek.

Minden évben nyári tábort is szervez a Szolgálat. 2023. július 11-13. közötti időszakban a kiskőrösi Erdőtelki Óvodában 50 fő táborozó részvételével került megrendezésre. A gyermekek és szüleik választhattak a frizbi, foci, hinta, tollaslabda, japán foci, legó, festés és rajzolás között, amely lekötötte őket. A szülők és a nagyszülők is lelkesen kapcsolódtak be a szabadidős tevékenységekbe. A közös programokat színessé tette az ugrálóvár, amely különleges élményt adott a gyermekeknek. Visszatérő vendégeik a “Kutyával egy mosolyért Alapítvány” munkatársai, akik interaktív kutyás programmal érkeztek. A terápiás kutyák azonnal megszerettették magukat a közönséggel, akik jutalomfalattal és simogatással köszönték meg a mutatványokat. A táborozás ideje alatt biztosítva volt minden résztvevő számára érkezéskor a reggeli, majd ezt követően a meleg ebéd, amelyet megkoronázott a hideg desszert is. A táborozás alatt felmerülő étkezési, illetve utazási költségeket minden esetben teljes egészében a Szolgálata biztosította a résztvevők részére.

2023 tavaszán húsvéti kézműves foglalkozás keretében készíthettek a gyermekek csodás, fából készült ajtódíszeket, amely ünnepivé varázsolta otthonukat. Az őszi kézműves foglalkozás keretében őszi motívumokkal díszített asztaldíszt vihettek haza. A megjelent gyermeket szeretetvendégség után szállították haza. Azok a gyermekek, akik betegség miatt nem tudtak személyesen megjelenni, otthonaikban kapták mega foglalkozás anyagát. Itt is minden költséget a Szolgálat állt.

A gyerekek nagy örömére 2023-ban folytatták a Tini klubot, amely foglalkozás keretében lehetőség nyílt filmnézésre, társasjátékra és némi önismereti munkára is. Nagy élményt jelentett a gyermekek számára a pizza és édesség fogyasztása is.

2023-ban a Szülői Klub mellett elindítottak egy célirányosan kamasz gyermekeket nevelő szülőket támogató csoportot is, melyet Horváth-Mezőfi Antónia klinikai szakpszichológus vezetett havi két alkalommal.

2023-ban a Szolgálat ismét tartott Mikulás ünnepséget, ahol a gyermekek átvehették az ajándékukat egy ünnepélyes műsor keretében. Ezt követően közös étkezésen vehettek részt a gyermekekkel és a szülőkkel együtt. Azok a gyermekek, akik betegség miatt nem tudtak részt venni a mikulás ünnepségen, azoknak otthonukban adták át az ajándékukat, így több mint 100 gyermek kapott mikulás csomagot. A Szolgálattal Együttműködési Megállapodás alapján kapcsolatban lévő szülők sem maradtak ajándék nélkül, hiszen ők is átvették az egységes tartós élelmiszer csomagot (kb 25000 forint értékben csomagonként) amelyet a Sorsfordító Szolgáltató Központ biztosított számukra.

A már hagyománnyá vált karácsonyi cipősdoboz adományozást is megtartották. A Szolgálattal kapcsolatban álló családokon kívül a Kiskőrösi Egységes Gyógypedagógiai Módszertani Intézmény összes tanulója, óvodása is kapott ajándékot, így több mint 300 gyermeket sikerült megörvendeztetni. Idén a KEVI Petőfi Sándor Általános Iskolája diákjai, az Eckerle Kft. és a Hufbau-Akker Építőpont vállalat által összegyűjtött csomagokon túl magánszemélyek is hozzájárultak a karácsony öröméhez. Az összegyűjtött cipősdobozokat a Szolgálat munkatársai válogatták át és juttatták el az érintetteknek.

Rászoruló Személyeket Támogató Operatív Program

A Kormány a Rászoruló Személyeket Támogató Operatív Program (RSZTOP) keretében segíti a leginkább rászorulókat. Az RSZTOP keretében a szegénység csökkentése érdekében racionalizált, különösen a gyermekekre összpontosító intézkedések végrehajtására kerül sor. 2023-ban rendszeresen került sor tartós élelmiszer osztásra.

A Szociális és Gyermekvédelmi Főigazgatóság Bács-Kiskun Megyei Kirendeltsége a Szolgálattal megkötött együttműködési megállapodás alapján a RSZTOP program keretén beül a Főigazgatóság munkatársai havi rendszerességgel szállítanak ki élelmiszercsomagot. A csomagok kiosztását a Szolgálat egy munkatársa és a Főigazgatóság munkatársa végzik. A kedvezményezettek kiértesítését, a helyszín biztosítását és a kiosztás megfelelő lebonyolítását a Szolgálat biztosítja.

A Szolgálat működése során a településen kiváló együttműködést folytat a helyi ellátórendszerrel, a gyermekvédelmi rendszerrel. A lakosság és az ügyfelek bizalommal fordulnak Szolgálathoz információért segítségért és támogatásért.

**Család- és Gyermekjóléti Központ**

Kiskőrös Város Önkormányzata által fenntartott Egészségügyi, Gyermekjóléti és Szociális Intézmény önálló szervezeti egységeként működik a Család- és Gyermekjóléti Központ. (továbbiakban: Központ)

A Központ Kiskőrösi Járáshoz tartozó 15 település területén biztosítja az ellátást.

***A család és gyermekjóléti központ feladatai***

A gyermekjóléti szolgáltatás olyan, a gyermek érdekeit védő speciális személyes szolgáltatás, mely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, a családból kiemelt gyermek visszahelyezését.

A Központ a gyermek családban nevelkedése, a veszélyeztetettség megelőzése, megszüntetése érdekében a szükségleteknek megfelelő egyéni és csoportos speciális szolgáltatásokat, programokat nyújt.

Speciális szolgáltatások:

* Készenléti szolgálat,
* Kapcsolattartási ügyelet,
* Kórházi szociális munka, (együttműködési megállapodás, mert a járásban nincs kórház)
* Jogi tanácsadás – heti 2 órában
* Pszichológiai tanácsadás heti 20 órában
* Közvetítői szolgáltatás (mediáció)
* Óvodai és iskolai szociális segítő tevékenység
* Szociális diagnózis felvétele

***Hatósági intézkedésekhez kapcsolódó tevékenység.***

A jogszabályban meghatározott egyik fő feladat a hatósági intézkedésekhez kapcsolódó feladatok, melyek az alábbiak szerint alakultak:

|  |  |  |
| --- | --- | --- |
| Tevékenység  megnevezése | Tevékenységek száma | Érintett személyek |
|  |  |  |
| Szociális segítő tevékenység | 216 | 313 |
| Esetkonferencián részvétel | 25 | 142 |
| Első védelembevételi tárgyaláson részvétel | 99 | 228 |
| VV. tárgyalás felülvizsgálata | 41 | 167 |
| Elhelyezési értekezleten, tárgy. részvétel | 4 | 14 |
| Családlátogatás | 654 | 920 |
| Önálló környezettanulmány készítése | 1 | 3 |
| Környezettanulmány készítésében közreműködés | 123 | 510 |
|  |  |  |

Nyilvántartásba 2023. évben 582 gyermek került. Veszélyeztetettség kivizsgálása során nem minden gyermek esetében került sor hatósági intézkedésre, több esetben elegendőnek bizonyult az alapellátás. Ezek a számadatok nem tartalmazzák a speciális szolgáltatásokat igénybe vevőket.

Hatósági intézkedések nyilvántartása 2023. december 31-én

|  |  |  |  |  |  |
| --- | --- | --- | --- | --- | --- |
|  | **Védelembe-vétel** | **Nevelésbe vétel** | **Ideiglenes hat. elh.** | **Utógon-dozás** | **Összesen** |
| **Akasztó** | **10** | **6** |  | **2** | **18** |
| **Bócsa** | **17** | **5** |  |  | **10** |
| **Császártöltés** | **4** | **5** |  |  | **9** |
| **Csengőd** | **30** | **9** |  | **1** | **40** |
| **Fülöpszállás** | **12** | **12** | **4** |  | **18** |
| **Imrehegy** | **5** | **0** |  |  | **5** |
| **Izsák** | **30** | **36** |  |  | **66** |
| **Kaskantyú** | **8** | **2** |  |  | **10** |
| **Kecel** | **55** | **27** |  |  | **82** |
| **Kiskőrös** | **37** | **44** | **1** |  | **82** |
| **Páhi** | **0** | **7** |  |  | **7** |
| **Soltszentimre** | **14** | **4** | **1** |  | **19** |
| **Soltvadkert** | **22** | **19** | **1** | **1** | **43** |
| **Tabdi** | **6** | **3** | **1** |  | **10** |
| **Tázlár** | **18** | **3** |  |  | **22** |
| **Mindösszesen** | **226** | **181** | **7** | **5** | **419** |

Hatósági intézkedésre 2023. évben a Központ az alábbi javaslatokat tette:

Védelembevételi javaslat: 96 alkalom

Megelőző pártfogás 1 alkalom

Ideiglenes hatályú elhelyezés: 5 alkalom

Nevelésbe vétel: 7 alkalom

Családbafogadás 7 alkalom

Családi pótlék természetbeni folyósítása 2 alkalom

2023-ban az alábbi problémákkal kerültek a gyermekvédelem rendszerébe a gyermekek:

|  |  |  |  |
| --- | --- | --- | --- |
| Ok | | Veszélyezte-tettség fő oka | Fő probléma mellett még megjelent (fő okkal együtt) |
| Elsődlegesen hozott |
| Nyilvántartott összes kiskorú száma: **582** | |  |  |
| Nevelési probléma | | 46 | 264 |
| Szülők család életvitele | | 213 | 259 |
| Családi konfliktus | | 49 | 131 |
| Szülők betegsége | | 5 | 30 |
| Családon belüli bántalmazás | fizikai | 6 | 28 |
| lelki | 8 | 27 |
| szexuális | 0 | 0 |
| Elhanyagolás | fizikai | 104 | 179 |
| lelki | 28 | 145 |
| Egyéb személyek általi veszélyezt. | | 0 | 0 |
| Iskolai kirekesztés, erőszak | | 1 | 1 |
| Kortárs csoport negatív hatása | | 0 | 3 |
| Elégtelen lakáskörülmények | | 6 | 12 |
| Kilakoltatás veszélye | | 1 | 2 |
| Munkanélküliség | | 0 | 26 |
| Gyermekintézménybe való beilleszkedési nehézség | | 29 | 31 |
| Drogfogyasztás | | 0 | 1 |
| Alkoholfogyasztás | | 1 | 21 |
| Játékszenvedély | | 0 | 1 |
| Csavargás | | 1 | 4 |
| Tankötelezettség elmulasztása | | 35 | 35 |
| Egyéb | | 9 | 9 |
| Tartós betegség | | 0 | 2 |
| Fogyatékosság | | 0 | 5 |
| magatartás/tanulási zavar | | 28 | 43 |
| Anyagiak | | 12 | 119 |

Speciális szolgáltatások vonatkozásában a Központhoz fordulóknak jogi tanácsadást, pszichológiai tanácsadást, mediátori szolgáltatást tudtak biztosítani, valamint a kapcsolattartási ügyeletet, és a készenléti szolgálatot is folyamatosan működtették.

Szociális diagnózist felvevő esetmenedzser határidőre elkészíti a diagnózisokat. Az óvodai és iskolai szociális segítők is a módszertani előírások szerint egyéni, csoportos, és közösségi feladatokat egyaránt ellátnak a hozzájuk rendelt óvodákban és iskolákban.

## Jelzőrendszer működtetése

A településen működő jelzőrendszeri felelősök heti rendszereséggel küldték a településükre érkező jelzéseket, melyek az alábbiak szerint alakultak.

|  |  |  |  |
| --- | --- | --- | --- |
| **Év** | **Gyermek** | **Felnőtt** | **Jelzés összesen:** |
| 2021. | 518 | 112 | 630 |
| 2022. | 468 | 158 | 626 |
| 2023. | 466 | 151 | 678 |

Az adatok alapján továbbra is az **oktatási-nevelési intézmények**től érkezik a legtöbb jelzés. 2023. évben **279** alkalommal történt jelzés a járás család és gyermekjóléti szolgálatai felé.

A jelzések zöme az igazolatlan iskolai, óvodai hiányzásból tevődik össze. Továbbra is nagy probléma az iskolai deviáns magatartás, önbántalmazó, zaklató viselkedések. Internetes zaklatás a cyberbullying megfelemlítés, megalázás is jelen van az oktatási intézményekben.

|  |  |  |
| --- | --- | --- |
| **Év** | **Kisgyermek napközbeni ellátást nyújtók** | **Köznevelési intézmény** |
| **2021.** | 15 | 322 |
| **2022.** | 14 | 267 |
| **2023.** | 45 | 234 |

A jelzések száma alakulása alapján elmondható, hogy az előző évhez képest összességében több jelzés érkezett, az óvodai jelzések száma emelkedett nagymértékben.

A **rendőrség** **5** esetben jelzett kiskorúról, és **3** esetben felnőtt érintettekről. A jelzések tartalma alapján ezek között szerepel garázdaság, zaklatás, rongálás, szabálysértés -lopás, szabálysértés-engedély nélküli vezetés, gyermek szökése, családon belüli erőszak, az elvált szülők és a gyermek kapcsolattartásával kapcsolatos problémák.

Ide kapcsolhatók az **ügyészség** jelzései is, **1** gyermek és **2** felnőtt érintett esetében.

|  |  |  |
| --- | --- | --- |
| **Év** | **Ügyészség, bíróság** | **Rendőrség** |
| **2021.** | 7 | 42 |
| **2022.** | 7 | 10 |
| **2023.** | 3 | 8 |

A **védőnői szolgálattól** **43** esetben **gyermekkel** kapcsolatban és **18** esetben **felnőttel** kapcsolatosan érkeztek jelzések a Központhoz. Szülői felelőtlenségről, magzatát veszélyeztető várandósról, terhesgondozás hiányáról, kiskorú várandósságáról, tartós és folyamatosan fennálló tetűproblémákról, fizikai elhanyagolásról, családon belüli konfliktusokról, erőszak, higiénés gondokról, státuszvizsgálatok és védőoltás elmulasztásról érkeznek jelzések. A 2021. évben **57 védőnői jelzés**, 2022. évben **45 jelzés**, 2023. évben **61 jelzés** érkezett.

Jelentős az **állampolgári bejelentések** száma is, ami érvről évre emelkedni látszik. A megtett jelzéseknél nagy számban előfordul, hogy családtag, vagy maga a szülő jelez a családsegítőnek, segítséget kér, vagy segítséget vár a problémájára. 2023. évben **55** esetben érkezett jelzés gyermekről, ami kis számban ugyan de halmozott adat. A halmozottság a járásban településenkét 1-2 főt jelent. Felnőttekről **106** jelzés érkezett a járás településeiről. Ezek főként családon belüli vitákkal, éhezéssel, ápolatlansággal, lakhatási és mentális problémákkal kapcsolatban érkeztek. Több esetben jelzésként szerepel az ügyintézésben való segítségnyújtás.

|  |  |  |
| --- | --- | --- |
| **Év** | **állampolgári jelzések gyermeket érintő** | **állampolgári jelzések száma felnőttet érintő** |
| **2021.** | 43 | 52 |
| **2022.** | 37 | 68 |
| **2023.** | 55 | 106 |

**Önkormányzat és jegyző** **7** felnőtt és **3** gyermek ügyében küldött megkeresést. Főként környezettanulmány, információ és adományközvetítés miatt.

|  |  |  |
| --- | --- | --- |
| **Év** | **Önkormányzat, jegyző jelzések gyermeket érintő** | **Önkormányzat, jegyző jelzések száma felnőttet érintő** |
| **2021.** | 2 | 6 |
| **2022.** | 7 | 7 |
| **2023.** | 3 | 7 |

A **gyámhatóság, kormányhivatal** **6** gyermek és felnőtt esetében kérte fel a szolgálatokat információnyújtásra, környezettanulmány készítésére.

|  |  |  |
| --- | --- | --- |
| **Év** | **Gyámhatóságtól érkező jelzések gyermeket érintő** | **Gyámhatóságtól érkező jelzések száma felnőttet érintő** |
| **2021.** | 9 | 1 |
| **2022.** | 14 | 14 |
| **2023.** | 6 | 3 |

2023. éven az átmeneti gondozást biztosítóktól, menekülteket befogadó állomásokról, pártfogó felügyelői szolgálattól, áldozatsegítés és kárenyhítés feladatait ellátó szervtől, országos Kríziskezelő és Információs telefonszolgálattól, munkaügyi hatóságtól, katasztrófavédelemtől, közüzemi szolgáltatóktól, gyermek-betegjogi képviselőktől, hivatásos gondnoktól, és javítóintézettől nem érkezett jelzés.

Az elsődleges jelzőrendszeri tagok együttműködnek, vállalt feladataikat teljesítik. A **jelzések** száma lassú csökkenést mutatott az élmúlt évekre visszatekintve, az idei évet nézve pedig **emelkedés** észrevehető.

A jelzőrendszeri hálózat hatékonysága függ a személyes kapcsolatok minőségétől, meglététől, vagy hiányától. Továbbra is a jövőbeni működés feladatai, céljai közé sorolható a kevésbé aktív tagok bevonása, egységes fogalomhasználat elérése, valamint az ágazati jogszabályokba hangsúlyosan beépülő szankcionálás.

A szakmaközi megbeszélésen települési sajátosságok figyelhetők meg, van olyan oktatási intézmény, ahol a családsegítő aktívabb személyes jelenlétét szeretnék. Vannak olyan települések, ahol nagy létszámban jelen vannak a jelzőrendszeri tagok és vannak, ahol inaktívabbak, vagy valószínűleg meghívásra sem kerülnek.

Egyes jelzőrendszeri tagok saját hatáskörben próbálnak sok mindent megoldani.

A családsegítők elmondása alapján továbbra is a szóbeli jelzések megtétele az elsődleges és sokszor az egyetlen forma a jelzőrendszeri tagok részéről. Megfigyelhető egyfajta félelem a jelzőrendszeri tagok részéről, ami az írásos és szóbeli jelzések tartalmából jól kitűnik. Ezért is lenne fontos egy egységes szakmai fogalomrendszer, egyértelműbb jogi szabályozásokkal és egyértelműbb kompetencia határokkal.

A jelzőrendszeri tagok részéről előfordul, hogy félnek attól, hogy kiderül, hogy ők tették a jelzést. A külföldi állampolgárokkal kapcsolatban előfordul, hogy tehetetlen a jelzőrendszer tagja.

Az adatokból, valamint a járási jelzőrendszeri tanácsadó tapasztalatai alapján jól működik a járás településein a jelzőrendszer. Az egyes esetek kapcsán érintett szakemberek a szakmaközi-éves megbeszéléseken, esetkonzultációkon, esetmegbeszéléseken, esetkonferenciákon aktívan részt vesznek. Egyértelműen kijelenthető, hogy a jelzőrendszeri tagok hozzászólásaikkal, meglátásaikkal, tapasztalataikkal hozzájárulnak a szociális segítő munka sikeréhez.

## Prevenciós programok, rendezvények

**Húsvéti ünnepváró** hagyományos megszervezésre került a kiskőrösi Petőfi Sándor Városi Könyvtárral közösen. A program keretében egyfelől a hasznos szabadidő eltöltésére van lehetőség, ugyanakkor a gyermekek és szüleik közös munkája erősíti a közöttük lévő kohéziót. Ennek kézműves foglalkozásnak a hagyományőrzés is fontos prioritása.

Az óvodai és iskolai szociális segítők a Kiskőrösi járás összes oktatás -nevelési intézményében tevékenykednek, így szorosan kapcsolódnak az adott településeken dolgozó családsegítő kollégákhoz, akikkel szakmai kapcsolatot tartanak fenn. A nyári időszakban segítséget nyújtanak azoknak a családsegítőknek, akik nyári tábort szerveznek, hiszen így azokkal a gyermekekkel kerülnek más kontextusba, akikkel a tanév során is kapcsolatban kerültek.

Nyáron a Kiskőrösi Rendőrkapitányság meghívására a Központ részt vett a Batthyány úti óvodában egy délelőtti foglalkozáson, melynek témája a biztonság, bűnmegelőzés volt.

A német nemzetiségi önkormányzat megkereste a Központot azért, hogy egy napon az óvodai és iskolai szociális segítő kapcsolódjon be gyermekek részére szervezett nyári foglalkoztatóba. Kérésüknek eleget téve, a szociális segítő aktívan közreműködött a tábor lebonyolításában, ahol lehetőséget kapott arra is, hogy a Központot népszerűsítse.

**Zsebiprojekt** a gyermekvédelemben résztvevő több jelzőrendszeri taggal, és egyéb intézménnyel közösen megtartott rendezvény Kiskőrös Város óvodáiban. Képviseli magát a rendőrség, a védőnői szolgálat, tűzoltóság, mentő szolgálat egyaránt. A rendezvény egy nagyszabású záróesemény, melyen a Központ ebben az évben is jelen volt.

A 2022-es évben nagy sikerrel zárták az óvodai és iskolai szociális segítők nyári-táborát, így 2023. évben is megrendezésre került. Az egész napos tábor a „Hagyományok házában” kapott helyet, amely ideális környezetnek bizonyult. Elsősorban a nagy udvar, a nagy terem adott szabadságot a táborozó gyermekeknek. Ugyanakkor az épület elhelyezkedése nagyban hozzájárult ahhoz, hogy a szervezett programokra könnyen, sétálva el tudtak jutni a gyermekek.

Folyamatosak a pozitív visszajelzések, melyek alapján levonható az a következtetés, hogy szükség van a családoknak a nyári időszakban az ilyen irányú lehetőségre. Kiváló szórakozás a gyermek számára, és nagy segítség a munkaerő piacon résztvevő szülő számára, hogy gyermeküket biztonságos, óvó közegben tudhatja.

Tesco-családi nap keretében a Kiskőrösi Rendőrkapitánysággal együtt családi napot tartottak. Cél egyfelől a figyelemfelkeltés volt, mivel a Központ dolgozói fontosnak tartják, hogy népszerűsítsék intézményüket, hiszen a hatósági intézkedések ellátását ellensúlyozva kívánják az intézményük sokszínűségét is megmutatni.

Játszóház keretében a karácsonyi ünnepvárás is megszervezésre került a kiskőrösi Petőfi Sándor Városi Könyvtárral együttműködve. Ez a program is hagyománnyá nőtte ki magát. Nagyon sok gyermek kereste fel ezt a programot.

Pályázati támogatással szervezte meg a Központ a Városi Gyermekkarácsonyt, ahol a gyermekek igényes színházi előadás megtekintése után megvendégelésre és megajándékozásra kerültek. A kiválasztás során bekapcsolódtak az óvodai és iskolai szociális segítők is, akik az oktatási-nevelési intézményekkel kapcsolatban vannak, és a hátrányos helyzettű, vagy nehezebb sorsú gyermekek látókörükben vannak.

A programon a hátrányos helyzetű, vagy nehezebb sorsú gyermekek vehettek részt, akik kiválasztásában az óvodai és iskolai szociális segítők működtek közre, hiszen ők vannak kapcsolatban az oktatási-nevelési intézményekkel és ismerik legjobban az intézménybe járó gyermekeket.

Részt vett a Központ a „Kapcsolódj” programban, mely a hagyományőrzés, a generációk egymáshoz közelítését tűzte ki célul.

**A gyermekek napközbeni ellátásának, gyermekek átmeneti gondozásának biztosítása**

## A gyermekek napközbeni ellátásának biztosítása a városban bölcsődében, óvodában és iskolai napköziben történik.

A **bölcsőde**i ellátást az önkormányzat által fenntartott Egészségügyi, Gyermekjóléti és Szociális Intézmény keretében működő bölcsőde biztosítja **62 férőhelyen**, 6 bölcsődei csoportban, 100 %-os a kihasználtsággal. A 6 bölcsődei csoportból 2 csoport mini csoport 7-7 gyermek részvételével.

Egy bölcsődei csoportban –egészséges gyermek esetén – **legfeljebb 12 gyermek gondozható.** Amennyiben a bölcsődei csoportban valamennyi gyermek betöltötte a második életévét, legfeljebb 14 gyermek nevelhető, gondozható.

**2023/2024.** nevelési évre **39** szülő nyújtott be bölcsődei elhelyezés iránt kérelmet, férőhely hiány miatt várólistára senki nem került.

A bölcsődét **2023**. év folyamán: **85** gyermek vette igénybe, ebből óvodai nevelésbe távozott **38** gyermek.

**2023.** évben újként felvett gyermekek száma: **39 fő**.

**2023.** évben a jelzőrendszer nem javasolta gyermek felvételét.

Az önkormányzat által fenntartott Kiskőrösi Óvodák keretében négy tagóvoda működik. 2023. évben 106 gyermeket írattak be először az **óvodák**ba, összesen 349 gyermek részesül óvodai ellátásban. A Kiskőrösi Evangélikus Iskola Harangvirág Óvodájába 2023. évben összesen 128 gyermek részesült az ellátásban, akik közül 34 gyermeket írattak be először az intézménybe.

A Kiskőrösi Bem József Általános Iskolában 559 gyermek tanult, akik közül 295 fő részesült **napközis ellátásban**.

Kiskőrösi Evangélikus Iskola Petőfi Sándor Általános Iskolájában 582 fő a tanulók létszáma, akik közül átlagosan 257 gyermek részesült napközis ellátásban.

A Kiskőrösi Egységes Gyógypedagógiai Módszertani Intézmény Óvoda, Általános Iskola és Készségfejlesztő Iskolában 2022. évben 162 gyermekkel foglalkoztak, akik közül óvodás 21 gyermek, általános iskolás 110 fő, készségfejlesztő szakiskolás 28 fő, fejlesztő-nevelés oktatásban 3 fő részesült.

2023. évben gyermekek átmeneti gondozására nem került sor, gyermek helyettes szülőnél történő elhelyezése nem történt.

**4. Szakmai ellenőrzések tapasztalatai**

2023. évben szakmai ellenőrzés nem történt.

**5. Jövőre vonatkozó javaslatok**

Az Önkormányzat a jövőben az Egészségügyi, Gyermekjóléti és Szociális Intézmény szervezeti keretein belül kívánja biztosítani a család- és gyermekjóléti szolgálat és a család– és gyermekjóléti központ feladatait. Továbbra is kiemelten fontos a jelzőrendszeri tagok szoros együttműködése, egymás tájékoztatása, a közös segítségnyújtás, hiszen csak ez nyújt garanciát a megfelelő időben nyújtott szükséges segítségnek.

Nagyon fontosak a prevenciós rendezvények, hiszen ezeken az alkalmakon egy kötetlenebb formában valósul meg nemcsak a gyermekekkel, hanem sok esetben az egész családdal a kapcsolattartás, a velük való kommunikáció. Ezeken a programokon lehetősége van az egész családnak kötetlen formában megismerni azokat a szakembereket, akikhez probléma esetén bátran fordulhatnak.

**6. Bűnmegelőzési program**

Bűnmegelőzési program a településen nem készült.

**A gyermekkorú és fiatalkorú bűnelkövetők és az általuk elkövetett bűncselekmények számának alakulása Kiskőrös városban 2023. évben**:

A Kiskőrösi Rendőrkapitányság Bűnügyi Osztályának tájékoztatása szerint a Kiskőrösi Rendőrkapitányság kiskőrösi illetékességi területén 2023. évben

* szabálysértést 2 fő (lopás)
* bűncselekményt 2 fő (lopás, zaklatás)

fiatalkorú követett el, melyekről a család- és gyermekjóléti szolgálatot minden esetben értesítették.

3 jelzéssel éltek a területileg illetékes jegyző felé hozzátartozók közötti erőszak (könnyű testi sértés, zaklatás) miatt. Ideiglenes megelőző távoltartás egy esetben rendeltek el.

A gyermekjóléti szolgálat által összehívott szakmaközi megbeszéléseken, éves beszámolón rendszeresen részt vettek. Az együttműködést, az esetlegesen felmerülő problémákat ezeken a megbeszéléseken a jelen lévő minden szerv képviselőjével (oktatási intézmények, védőnői szolgálat, gyermekorvosok, gyámhivatal, nemzetiségi önkormányzat) értékelik.

A Kiskőrösi Rendőrkapitányság rendszeresen tart a településen minden korosztálynak preventív foglalkozásokat bűn- és baleset-megelőzési témakörben. Részt vesznek igény szerint helyi rendezvényeken, akár a szolgálat vagy iskolai, települési szervezésben (egészség nap/hét, nyári tábor, különböző projekt napok/hetek stb.)

**7. Civil szervezetek részvétele**

A gyermekeket érintő civil szerveződés nem alakult a városban, viszont minden évben érkeznek a gyermekek, családok részére felajánlások, melyek szétosztásában a Család- és Gyermekjóléti Szolgálat, a Család-és Gyermekjóléti Központ és az Önkormányzat működik közre.

**Kiskőrös, 2024. május 13.**

**Domonyi László sk.**

**polgármester**